pollaret solutrià
Prehistòria
cargols marins
perforat
Collaret fet amb petits cargols marins pertanyents a l’espècie coneguda com a Homalopoma sanguineum, pròpia del mar Mediterrani. Com es pot deduir del seu nom científic, les closques d’aquests mol·luscs es caracteritzen pel seu color vermellós, el que les feu molt apreciades per les poblacions europees del paleolític superior, fins al punt que se’n troben en llocs tan allunyats del Mediterrani com la Dordonya (França) o Renània-Palatinat (Alemanya). Al Reclau Viver, les excavacions de Josep Maria Corominas, van recuperar més de 1500 closques d’Homalopoma sanguineum, la majoria d’elles perforades per poder-les enfilar, a vegades combinades amb altres espècies, com els ullals de mar (Dentalium sp), la Littorina obtusata o la Nucella lapillus. La perforació, practicada a la zona del dors, es feu per percussió i pressió amb un útil apuntat, probablement un perforador de sílex, i posteriorment els forats foren regularitzats. Tot i ser per naturalesa vermells, la majoria d’aquests petits cargols mostren restes d’ocre a la seva superfície -pigment amb el qual solien cobrir-se els morts-, per la qual cosa hom pot suposar que foren dipositats com a aixovar funerari dels difunts enterrats a la cavitat.